SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS,

ĀRLIETU KOMISIJAS

KOPĒJĀ SĒDE

PROTOKOLS Nr. 59 /PROTOKOLS Nr. 37

**2019. gada 2. oktobrī**

Rīgā, Jēkaba ielā 6/8 - 306, Eiropas lietu komisijas zālē

Slēgtas sēdes atklātā daļa: sākas plkst. 11.15, beidzas plkst. 11.30

Sēdē piedalās:

**Aizsardzības, iekšlietu un korupcijas novēršanas komisijas (turpmāk – AIKNK) locekļi:**

**J.Rancāns *(komisijas priekšsēdētājs)*, A. Blumbergs *(komisijas priekšsēdētāja biedrs)*, J.Ādamsons, R. Bergmanis, I.Klementjevs, A. Latkovskis, M. Staķis**

**Ārlietu komisijas locekļi:**

**R. Kols *(komisijas priekšsēdētājs)*, O.Ē.Kalniņš *(komisijas priekšsēdētāja biedrs)*, U.Augulis, J.Dombrava, K.Ģirģens, N.Kabanovs, L.Ozola, J.Tutins**

uzaicinātās personas:

* Saeimas Analītiskā dienesta pētnieks **Visvaldis Valtenbergs**;
* Pilsonības un migrācijas lietu pārvaldes priekšnieka vietniece **Maira Roze**;
* Iekšlietu ministrijas parlamentārā sekretāre **Signe Bole**;
* Iekšlietu ministrijas valsts sekretāra vietnieks **Jānis Bekmanis**;
* Iekšlietu ministrijas Nozares politikas departamenta vecākā referente **Vita Zaķe-Zaikovska**;
* Valsts Drošības dienesta priekšnieka vietnieks **Ēriks Cinkus**;
* Satversmes aizsardzības biroja priekšnieka vietnieks **Andis Freimanis**;
* Militārās izlūkošanas un drošības dienesta darbinieks **Valdis Prauliņš**;
* Ekonomikas ministrijas Uzņēmējdarbības konkurētspējas departamenta direktors **Kristaps Soms**;
* Ekonomikas ministrijas Enerģijas tirgus un infrastruktūras departamenta vecākais eksperts **Aleksandrs Vlads**
* Aizsardzības ministrijas Valsts sekretārs **Jānis Garisons**;
* Aizsardzības ministrijas Krīzes vadības departamenta direktora vietnieks **Edgars Svarenieks**;
* Ārlietu ministrijas Drošības politikas departamenta Starptautisko operāciju un krīžu noregulējuma nodaļas vadītāja **Rita Zemdega**;

citas personas:

* **Saeimas Aizsardzības, iekšlietu un korupcijas novēršanas komisijas vecākā konsultante I.Barvika un konsultante I.Silabriede**
* **Saeimas Ārlietu komisijas vecākā konsultante A.Ābola, konsultanti S.Bankova un A.Jefimovs, tehniskā sekretāre D.Dobele**
* Saeimas Juridiskā biroja vadītāja **D.Meistere**;
* Saeimas Analītiskā dienesta vadītāja **I.Grumolte-Lerhe**;

**Sēdi vada: Aizsardzības, iekšlietu un korupcijas novēršanas komisijas priekšsēdētājs J.Rancāns**

**Sēdi protokolē:** I.Silabriede

**Sēdes veids:** slēgtas sēdes atklātā daļa

**DARBA KĀRTĪBA**

**1. Saeimas Analītiskā dienesta pētījums: Ierobežojumi darbībām ar nekustamo īpašumu valstij stratēģiski nozīmīgu infrastruktūras objektu tuvumā: starptautiskā pieredze.**

 Sēdē tiek secināts, ka nepieciešams apkopot un pārvērtēt situāciju atbilstoši jaunākajiem drošības izaicinājumiem, un garantēt kompleksu, sistemātisku pieeju kritiskās infrastruktūras objektu tuvumā esošo īpašumu iegādei un darījumu pārraudzības nodrošināšanai.

**J.Rancāns** uzsāk sēdēs atklāto daļu.

**R.Kols** iesaka abām komisijām formulēt aicinājumu Ministru kabinetam (turpmāk – MK), tajā ietverot sēdē apspriesto problēmu risinājumus; uzsver nepieciešamību pārskatīt normatīvo regulējumu atbilstoši esošajai drošības situācijai un izaicinājumiem. R.Kols ierosina abām komisijām aicināt MK uzsākt politiskas konsultācijas ar citām valstīm, kuru labā pieredze būtu izmantojama Latvijas situācijā.

**J.Rancāns** dod vārdu R.Bergmanim.

**R.Bergmanis** akcentē, ka viena no esošās valdības prioritātēm ir visaptverošās valsts aizsardzības ieviešana, kas ir nozīmīgi viedā regulējuma izstrādē, kas ir ikviena cilvēka atbildīga attieksme pret drošību. Uzsver institūciju savstarpējas koordinācijas problemātiku. Atbalsta R.Kola priekšlikumu veidot viedu regulējumu un produktīvas komunikācijas nepieciešamību gan valsts institūciju, gan pašvaldību līmenī. Valstī ir jārada kvalitatīva drošības sistēma, ir jāveic proaktīvas darbības.

**J.Rancāns** aicina Aizsardzības komisijas deputātus izteikties par atbalstu R.Kola ierosinātajai vēstulei MK.

*AIKNK deputātiem nav iebildumu.*

R.Kols atzīmē, ka izskatāmais jautājums vairāk ir AIKNK kompetencē. Aicina Ārlietu komisijas deputātus izteikt viedokli.

*Ārlietu komisijas deputāti atbalsta vēstules MK saturu.*

Aizsardzības, iekšlietu un korupcijas novēršanas komisijas un Ārlietu komisijas deputāti **nolemj** atbalstīt vēstuli Ministru kabinetam, kurā ietverti aicinājumi pārskatīt normatīvo regulējumu atbilstoši esošajai drošības situācijai un izaicinājumiem.

Lai pārņemtu labāko ārvalstu praksi saistībā ar pēdējās dekādes laikā notikušajām izmaiņām drošības vidē, sēdē tiek nolemts vērsties MK ar aicinājumu uzsākt politiskas konsultācijas ar valstīm, kurās ir spēkā specifisks ierobežojošs tiesiskais regulējums attiecībā uz darījumiem ar nekustamo īpašumu valstij stratēģiski nozīmīgu objektu tuvumā.

Saskaņā ar sēdē konstatēto nepieciešamību ieviest viedu regulējumu kritiskās infrastruktūras objektu tuvumā esošu nekustamo īpašumu iegādes un darījumu pārraudzības nodrošināšanai, abas komisijas nolemj aicināt MK veidot sistemātisku un kompleksu starpinstitucionālas sadarbības risinājumu, kā arī pārskatīt iespēju pilnveidot Latvijas tiesisko regulējumu atbilstoši esošajai drošības situācijai un izaicinājumiem.

**2. Dažādi.**

**J.Rancāns** aicina AIKNK deputātus izdebatēt organizatoriskus jautājumus saistībā ar komisijas ārpolitisko darbību un konkrētu deputātu dalību pasākumos. Informē arī par 9. oktobra pasākumu Kara muzejā, kurā piedalīsies militārās industrijas pārstāvji.

*AIKNK pārstāvji vienojas par dalību konkrētos pasākumos 10. oktobrī (ASV kongresa delegācija) un 15. oktobrī (tikšanās ar Melnkalnes delegāciju).*

**J.Rancāns** aicina komisiju lemt par likumprojekta “Grozījumi Latvijas Republikas Zemessardzes likumā” (Nr. 96/Lp13) atsaukšanu no apstiprinātās 3. oktobra Saeimas sēdes darba kārtības. Izskaidro šādas rīcības nepieciešamību saistībā ar konstatētajām neprecizitātēm. Pēc atkārtotas likumprojekta izskatīšanas komisijas sēdē, tiks lūgts to ietvert nākamās Saeimas sēdes darba kārtībā.

*AIKNK deputāti atbalsta J.Rancāna ierosinājumu.*

**J.Rancāns** pateicas par dalību sēdē un slēdz sēdi.

Aizsardzības, iekšlietu un korupcijas

novēršanas komisijas priekšsēdētājs J. Rancāns

**Ārlietu komisijas**

**komisijas priekšsēdētājs R. Kols**

Aizsardzības, iekšlietu un korupcijas

novēršanas komisijas loceklis A.Latkovskis

**Ārlietu komisijas** priekšsēdētāja biedrs O.Ē.Kalniņš

Protokolētāja I.Silabriede